## У С Л О В И Я

за провеждане на **открит конкурс**, за определяне на изпълнител и възлагане изпълнението на дейности по реда на чл.10, ал.1, т.3 от Наредба за условията и реда за възлагане изпълнението на дейности в горските територии – държавна и общинска собственост, и за ползването на дървесина и недървесни горски продукти /Наредбата/. Конкурсът е открит със **Заповед № 70 /14.03. 2025 год**. на директора на ТП „ДГС Варна“ гр. Варна и се провежда по реда на чл. 15, и сл. във връзка с чл. 2, т.2 отНаредбата и **Заповед за оправомощаване №264/13.03. 2025 год.** на директора на СИДП ДП Шумен.

**1. ПРЕДМЕТ НА ПРОЦЕДУРАТА ПО ВЪЗЛАГАНЕ НА ДЕЙНОСТИТЕ В ДГТ.**

Определяне на изпълнител и възлагане изпълнението на дейности по реда на чл.10, ал.1, т.3 от Наредбата, с предмет: **„Товарене, транспортиране и разтоварване на дървесина временни складове до обект по чл.206 от ЗГ в с. Тополи, община Варна, собственост на ТП ДГС Варна“**, съгласно настоящите конкурсни условия за участие, а именно:

|  |  |  |  |  |  |  |
| --- | --- | --- | --- | --- | --- | --- |
| **Обект №** | **Вид дейност** | **Мерна единица** | **Прогнозни количества дървесина** | **Пределна ед. цена в лв. без вкл. ДДС** | **Обща цена, лв. без ДДС** | **Размер на гаранцията за участие в лв.** |
| **№12** | **транспорт на технологична дървесина и дърва за горене до обект по чл.206 ЗГ.** | **пр.м 3** | **500** | **30.00** | **9 000** | **450.00** |
| **Пределна стойност за обекта в лв. без ДДС:** | | | | | **9 000** |  |

ЗАБЕЛЕЖКА: Посочените количества дървесина са прогнозни. При разлика в количеството на действително извършената работа в съответния обект и посочените в настоящата документация, заплащането ще се извършва по единичната цена, отразена в Приложение № 1– неразделна част от договора за изпълнение, по действително транспортирано количество, отразено в предавателно-приемателния протокол с приложени превозни билети към тях;

**2. ВИД НА ПРОЦЕДУРАТА.**

**Видът на процедурата е открит конкурс**. Конкурсът ще се проведе по реда на чл. 15, и сл. във връзка с чл. 2, т. 2 и чл.10, ал.1, т.3 отНаредба за условията и реда за възлагане изпълнението на дейности в горските територии – държавна и общинска собственост, и за ползването на дървесина и недървесни горски продукти /Наредбата/.

**3.** **КОНКУРСНА ДОКУМЕНТАЦИЯ. УСЛОВИЯ И РЕД ЗА ПЛАЩАНЕ И ПОЛУЧАВАНЕТО Ѝ.** **ОГЛЕД НА НАСАЖДЕНИЯТА, ОБОСОБЕНИ В ОБЕКТ/И.**

**3.1**. **МЯСТО И СРОК ЗА ПОЛУЧАВАНЕ НА КОНКУРСНА ДОКУМЕНТАЦИЯ**.

Конкурсната документация може да се изтегли **без заплащане** от интернет страницата на  СИДП ДП – гр. Шумен с адрес: <http://sidp.bg/>,  както и на  интернет страницата на ТП „ДГС Варна”, гр. Варна, ул. „Радко Димитриев“ №10, с  електронен адрес:  [dгs.varna@dpshumen.bg](mailto:dгs.varna@dpshumen.bg) в раздел: „Процедури“ . Конкурсната документация за участие може да  се получи от деловодството на стопанството *всеки работен ден* **от 09.00 до 16.00 часа ,** срещу представяне на документ за внесена такса в касата на стопанството, или чрез заплащането й по банков път, по сметка на възложителя

**3.2. ЦЕНА И НАЧИН НА ПЛАЩАНЕ.**

Конкурсната документация за участие може да  се ЗАПЛАТИ, *всеки работен ден* **от 09.00 до 16.00 часа**, в касата на стопанството, в размер на **20 (двадесет) лева** **без ДДС** – невъзстановима сума, представляваща стойността на документацията за участие, или чрез заплащането й по банков път, по сметка на възложителя: **IBAN: BG89CECB979010C7654200, BIC: CECBBGSF, при БАНКА: ЦКБ АД – клон Варна.**

При постъпило писмено поискване от заинтересованото лице, възложителят  изпраща документацията за участие, за сметка на лицето, отправило искането.

**3.3** След изтичане на срока за получаване на конкурсната документация за участие по предходната **т. 3.2,** ТП „ДГС Варна“, гр. Варна преустановява продажбата на същата.

**3.4. ОГЛЕД НА НАСАЖДЕНИЯТА ОТ ОБЕКТА/ИТЕ.**

Оглед на **насажденията,**  може да се извършва през всички работни дни с краен срок до 16:00 часа, за времето до последния работен ден, предхождащ деня на провеждането на процедурата включително. Огледът се извършва в присъствието на представител на ТП „ДГС Варна“ гр. Варна. Огледът се извършва с транспорт на участника и разходите са за негова сметка**.**

**4. ГАРАНЦИЯ ЗА УЧАСТИЕ И ГАРАНЦИЯ ЗА ИЗПЪЛНЕНИЕ.**

**4.1.** Размерът на гаранцията за участие за всеки отделен обект е посочен в т. 1 от настоящите условия.

**4.2.** Внасянето на гаранцията за участие за всеки конкретен обект поотделно се извършва **единствено по банков път, по сметката** на **ТП „ДГС Варна“ гр. Варна – IBAN: BG89CECB979010C7654200, BIC: CECBBGSF, при БАНКА: ЦКБ АД – клон Варна.**

**Задължително условие:** Гаранцията за участие следва реално да е постъпила по посочената сметка на стопанството до **края** на **последния работен ден, предхождащ** деня на провеждането на открития конкурс.

**4.3.** Определеният за **изпълнител** участник в конкурса, при сключване на договора представя **гаранция за изпълнение** в размер на **5 %** от стойността за изпълнение на дейността за съответния обект, достигната по време на процедурата или декларация за трансформиране на внесената гаранция за участие в гаранция за изпълнение на договора. Гаранцията за изпълнение може да се внесе в една от следните форми, по избор на изпълнителя:

**4.3.1**. Под **формата на парична сума** внесена **по банков път** по сметката на **ТП „ДГС Варна“ гр. Варна – IBAN: BG89CECB979010C7654200, BIC: CECBBGSF, при БАНКА: ЦКБ АД – клон Варна.**

Когато определеният за изпълнител е избрал гаранцията за изпълнение да бъде под формата на парична сума, внесената от него гаранция за участие служи за пълно или частично изпълнение на задължението за внасяне на гаранция за изпълнение.

**4.3.2**. Под **формата на банкова гаранц**ия, издадена от българска банка, учредена в полза **на ТП „ДГС Варна“, гр. Варна,** безусловна и неотменяема, същата се представя в **оригинал** при **сключване на договора**, като срокът ѝ на действие следва да е **не по-малък** от един (1) месец **след датата,** посочена като крайна дата за изпълнение на дейността, съгласно проекта на договора. В този случай в нея трябва да бъде посочено, че гаранцията за изпълнение се освобождава след **изрично писмено известие от възложителя**.

**4.4.** Възложителят **освобождава гаранциите** **за участие** на:

*1.* отстранените участници и на участниците, които не са класирани на първо или второ място, в срок 3 работни дни след изтичането на срока за обжалване на заповедта на възложителя за определяне на изпълнител;

*2.* класираните на първо и на второ място- след сключването на договора.

*3.* обжалващия заповедта на възложителя за определяне на изпълнител - в срок 5 работни дни от приключване на производството по обжалване.

**4.5.** При прекратяване на процедурата гаранциите на всички участници се освобождават в срок 3 работни дни след влизането в сила на заповедта за прекратяване.

**4.6.** Възложителят освобождава гаранциите за участие без да дължи лихви за периода, през който средствата законно са престояли при него.

**4.7.** Възложителят задържа гаранцията за участие, когато участник в процедура:

*1.* оттегля офертата след изтичането на срока за подаването й;

*2.* е определен за изпълнител, но не изпълни задължението си да сключи договор;

*3.* не представи документите по чл. 35, ал. 5 от Наредбата в определения срок по чл. 23, ал. 6 от същата Наредба.

4. обжалва заповедта за класиране и определянето на изпълнител – до решаване на спора с влязло в сила решение.

**4.8.** Условията и сроковете за задържане или освобождаване на гаранцията за изпълнение, както и заплащането на неустойки, са уредени в проектодоговора за възлагане изпълнението на дейността-неразделна част от настоящите условия.

**5. СРОК И МЯСТО ЗА ПОДАВАНЕ НА ОФЕРТИТЕ. КОМПЛЕКТОВАНЕ НА ИЗИСКУЕМИТЕ ДОКУМЕНТИ В ОФЕРТАТА.**

**5.1**. **Подаване** на офертите, съдържащи изискуемите документи за участие, се извършва в работни дни с краен срок до **16,00 часа** **на** последния работен ден, предхождащ деня на провеждане на процедурата, включително, в **деловодството** на **ТП „ДГС Варна“, гр. Варна ; ул. „Генерал Радко Димитриев“ №10.**

**5.2.** Офертата се подава в запечатан непрозрачен плик от участника или от упълномощен от него представител. Върху плика се посочват името на участника, номер на обекта, адрес за кореспонденция, телефон и по възможност факс и електронен адрес.

**5.3.** В общия плик по предходната **т. 5.2.** се поставят документите, посочени в **т. 7.2.** от настоящите условия в **един екземпляр**. Когато участникът участва за **повече от един** обект, той представя за **всеки посочен от него обект** „Ценово предложение” съгласно утвърден образец към настоящите условия. Всяко **ценово предложение** за съответен обект, се поставя в **отделен,** запечатан, непрозрачен плик (малък плик), върху който се изписва „Ценово предложение", наименованието на участника и обекта, за който той представя ценово предложение. Върху плика не се правят никакви други обозначения. Ценовото предложение е отделно за всеки конкретен обект и следва да съдържа попълнено и подписано ценово предложение от участника по образеца към документацията.

***ЗАБЕЛЕЖКА: Не посочването на „предлагана единична цена в български лева без ДДС“ и „Обща цена в български лева без ДДС“ в т.1 от „Ценово предложение“ е основание за отстраняване на участника.***

Комплектуваната по този начин оферта на участника се подава в деловодството на ТП „ДГС Варна“ в срока по **т. 5.1.**

**5.4.** При приемане на офертата върху плика се отбелязват входящ номер, датата и часът на получаването и посочените данни се записват във входящ регистър по образец, за което на приносителя се издава документ.

**5.5.** Възложителят не приема за участие в процедурата и връща на участниците офертите им, които са представени след изтичане на крайния срок за получаване или са в незапечатан, прозрачен или скъсан плик. Тези обстоятелства се отбелязват в регистъра по т. 5.4.

**5.6** Валидността на предложенията е 90 (деветдесет) календарни дни, като възложителят може да изиска от класираните на първо и второ място участници да удължат срока на офертите си до сключване на договор за възлагане изпълнението на дейността.

**5.7.** До изтичане на крайния срок за подаване на офертите всеки участник може да промени, допълни или да оттегли своята оферта. След изтичане на крайния срок за подаване на офертите, участникът няма право да извърши промени или допълнения на така подадената оферта.

**5.8.** До три (3) дни, преди изтичането на срока за подаване на офертите, участниците могат да поискат от възложителя разяснения по документацията за участие.

**5.9.** Всеки участник в процедурата **има право да подаде само една оферта за един и същи** обект.

**6. ИЗИСКВАНИЯ КЪМ УЧАСТНИЦИТЕ И ЗА ДОПУКАНЕ ДО УЧАСТИЕ В КОНКУРСА.**

**6.1.** До участие в процедурата се допускат търговци по смисъла на ТЗ на Република България, изпълняващи изискванията на **чл. 18** и **чл. 19** от Наредба за условията и реда за възлагане изпълнението на дейности в горските територии – държавна и общинска собственост, и за ползването на дървесина и недървесни горски продукти и изпълнили изискванията за допускане до участие посочени в условия за провеждане на процедурата, (съгласно чл. 22, ал. 4 от горецитираната Наредба), **като същите задължително трябва да изпълняват другите условия и изисквания,** обявени от Възложителя, съгласно чл. 15, ал. 4, т. 6 от Наредба за условията и реда за възлагане изпълнението на дейности в горските територии – държавна и общинска собственост, и за ползването на дървесина и недървесни горски продукти, и посочени в конкурсните условия, а именно:

6.1.1. В рамките на едногодишния срок, считано от датата, посочена като крайна за приемане на оферти за участие в настоящата процедурата, **НЯМАТ** задържана гаранция за изпълнение по договор сключен с ***ТП ДГС/ДЛС/ЦУ на СИДП ДП-Шумен***, по процедури проведени по реда на: чл.10, ал.1; чл. 38; чл.39; чл. 46 и чл. 75, от ***НУРВИДГТДОСПДНГП и*** прекратен поради виновно неизпълнение на същия от страна на участника (съгласно чл. 15, ал. 4 , т.6 от горецитираната Наредба).

6.1.2. Притежават валиден собствен лиценз за  превоз на товари на територията на Република България, съгласно Закона за автомобилните превози, [Наредба № **33** от 03.11.1999 г. за обществен превоз на пътници и товари на територията на Република България](https://web.lakorda.com/lakorda/?opendocframe=1&db=0&id=3985557&query=KDMzKQ%3D%3D&dictionary=), (в случаите че такъв се изисква за представеното от тях МПС), а за чуждестранните лица - в аналогичен регистър, съгласно законодателството на държавата в която са установени, (съгласно чл. 15, ал. 4 , т.6 от горецитираната Наредба).

1. ***ЗАБЕЛЕЖКА:*** Представените МПС – та, следва към датата посочена като крайна за депозиране на предложения да са вписани в списъка на съответния собствен на участника лиценз за превоз на товари.

**Забележка:** Обстоятелствата по **т. 6.1** на етапа допускане до участие се **заявяват**, **чрез Заявлението за участие, Декларация № 1 и Декларация №4 – по образците** приложени към конкурсната документация.

**6.2**. Участникът следва да няма непогасени задължения към държавата и към териториалните поделения (ДГС/ДЛС) и ЦУ на Североизточно държавно предприятие ДП Шумен – обстоятелството на етапа допускане до участие се **заявяват**, **чрез декларация № 1 – по образец** (приложена към конкурсната документация).

**Забележка:** Обстоятелствата по т.6.2. на етапа допускане до участие се **заявява**, **чрез декларация № 1 – по образец** приложена към конкурсната документация.

**6.3. Участникът трябва да отговаря на техническите и квалификационни изисквания, както следва:**

**6.3.1.** Да притежава собствена, наета или закупена на лизинг техника (**работно оборудване** по смисъла на **§1, т. 4** от ДР на Наредба № 7 от 23.09.1999 г. за минималните изисквания за здравословни и безопасни условия на труд на работните места и при използване на работното оборудване), като независимо за колко обекта участва участникът следва да представи доказателства за наличието на собствена, наета или закупена на лизинг техника **не по-малко** от:

**- високопроходима техника за транспортиране - 1 бр.,** оборудвана с GPS система за проследяване.

**или**

**- високопроходима техника за транспортиране с вградено прикачно устройство кранова уредба за товарене/разтоварване - 1 бр., оборудвана с GPS система за проследяване**.

**Задължителни изисквания на процедурата: Представената техника и работното оборудване** трябва да отговарят на изискванията на българското законодателство, съгласно правните норми на ЗДвП, ЗРКЗГТ, Наредба № 1 за контрола и опазването на горките територии, наредба № 3 от 03.02.2016 г. за извършване на техническите прегледи на техниката по Закона за регистрация и контрол на земеделската и горската техника, Наредба № 7 от 23.09.1999 г. за минималните изисквания за здравословни и безопасни условия на труд на работните места и при използване на работното оборудване, ЗЗБУТ, Правилник за здравословни и безопасни условия на труд в горите и **стандарта за горска сертификация**, като се използва по начин и при условия, които осигуряват безопасни и здравословни условия на труд и опазване на околната среда, както следва:

**За високопроходима техника за транспорт:**

- да бъде в добро техническо състояние, което да не позволява изтичане на масло и гориво;

- да бъде оборудван със средства за абсорбиране на петролни продукти;

- да бъде оборудвана с годен и технически изправен пожарогасител;

- да бъде оборудвана с GPS система за проследяване*;*

- да е вписан към списъка към собствения лиценз на участника за извършване на обществен превоз на товарисъгласно изискванията на Закона за автомобилните превози и [Наредба № **33** от 03.11.1999 г. за обществен превоз на пътници и товари на територията на Република България](https://web.lakorda.com/lakorda/?opendocframe=1&db=0&id=3985557&query=KDMzKQ%3D%3D&dictionary=) .

1. ***ЗАБЕЛЕЖКА:*** Представените МПС – та, следва към датата посочена като крайна за депозиране на предложения да са вписани в списъка на съответния собствен на участника лиценз за превоз на товари.

**6.3.2. Да има необходимия минимален брой наети на трудов договор квалифицирани работници и специалисти за работа с техниката и оборудването, с оглед извършване на дейностите, съгласно чл. 230, ал. 3 от ЗГ,** като независимо за колко обекта участва участникът декларира наличието на квалифицирани работници и специалисти, наети на трудов договор, колкото е изискуемият от възложителя минимален брой техника, а именно:

- **Квалифициран водач** на транспортно средство с висока проходимостс придобита правоспособност за управление на товарни автомобили категория „С“ или аналогичен документ, доказващ правоспособността на водача, относно управлението на вида техника за транспорт с висока проходимост, който да извърши дейността транспортиране на дървесина **– 1 бр. и неквалифицирани работници** за извършване на товаро-разтоварните дейности **– 2 бр.**

**или**

**Квалифициран водач** на транспортно средство с висока проходимостс придобита правоспособност за управление на товарни автомобили категория „С“ или аналогичен документ, доказващ правоспособността на водача, относно управлението на вида техника за транспорт с висока проходимост, който да извърши дейността транспортиране на дървесина **– 1 бр. и квалифициран работник за работа с техника за товарене/разтоварване категория Твк или Твк-Г съгласно чл. 13, ал. 4, т. 3 от ЗРКЗГТ – 1 бр.**

ЗАБЕЛЕЖКА: 1. В случай че участникът е заявил ползване на подизпълнители за извършване на дейността, представените от него и от подизпълнителя/ите общ брой техника и общ брой работници, следва да покриват заедно обявения от възложителя минимален общ брой единици високопроходима техника и общ брой работници. Когато след сключване на договора се установи, че подизпълнителят не отговаря на поставените изисквания спрямо основния изпълнител по договора, или в последствие на настъпила промяна подизпълнителят не отговаря на същите изискания, тези обстоятелства са самостоятелни основания за прекратяване на договора. Всяко неизпълнение на законовите изисквания и договорни условия от страна на подизпълнителя, ангажират пряко отговорността на основния изпълнител по договора.

2. На основание т. 13 от заповедта за откриване на процедурата и чл. 13, ал. 2 от Наредбата за условията и реда за възлагане изпълнението на дейности в горските територии – държавна и общинска собственост, и за ползването на дървесина и недървесни горски продукти, с оглед допуснатото ползване на подизпълнител/и за осъществяване изцяло, или на част от дейностите за обекта, предмет на настоящата процедура и когато участникът предвижда използването на такива, подизпълнителят/ите следва да отговаря на изискванията за лично състояние, предвидени за допускане до участие в процедурата. Участникът и посочените от него подизпълнители следва да отговарят заедно на техническите и квалификационните изисквания за извършване на дейността, каквито са посочени в заповедта за откриване на процедурата.

ЗАБЕЛЕЖКА: Обстоятелствата по **т. 6.3.1**. и **т. 6.3.2.,** на етапа допускане до участие се **заявяват**, **чрез декларация № 1 – по образец** (приложена към конкурсната документация).

**6.4.** **Отговаря и изпълнява условията и изискванията** обявени от Възложителя, съгласно чл. 15 ал.4, т.6 и чл.16, ал.1, т.2 от Наредба за условията и реда за възлагане изпълнението на дейности в горските територии – държавна и общинска собственост, и за ползването на дървесина и недървесни горски продукти, а именно:

**6.4.1.** в рамките на едногодишния срок, считано от датата, посочена като крайна за приемане на оферти за участие в настоящата процедурата, **НЯМА** задържана гаранция за изпълнение по договор сключен с ТП ДГС/ДЛС/ЦУ на СИДП ДП-Шумен , по процедури проведени по реда на: чл.10, ал.1; чл. 38; чл.39; чл. 46 и чл. 75, от ***НУРВИДГТДОСПДНГП*** и прекратен поради виновно неизпълнение на същия от страна на търговеца.

**Забележка:** Обстоятелствата по **т.6.4.** на етапа допускане до участие се **заявяват**, **чрез декларация № 4 – по образец** приложен към конкурсната документация.

**6.5.** **Личните предпазни средства (ЛПС)** използвани от работниците трябва да отговарят на изискванията на българското законодателство за качество, съгласно правните предписания на ЗЗБУТ, Наредба № 3 от 19.04.2001 г. за минималните изисквания за безопасност и опазване на здравето на работещите при използване на лични предпазни средства на работната място и Правилник за здравословни и безопасни условия на труд в горите и **стандарта за горска сертификация**, осигуряващи безопасност и опазване на здравето на работниците на работните им места, както следва:

**6.5.1.** **Защитното облекло** да не е с видимо нарушена цялост на материята, и да бъде с качество и състав:

**- защитен панталон** – за защита срещу механични въздействия – съдържа „вложки“ с контрастен цвят и със защита от срязване;

**- сигнално яке** – покрито със сигнален цвят. Якето да не бъде с видимо износено и с видимо нарушена цялост;

**- сигнална жилетка** – да не бъде с видимо нарушена цялост.

**ЗАБЕЛЕЖКА:** Участникът може да осигури за своите работници или **само яке** или **само сигнална жилетка**.

**- предпазни ръкавици** – да не са с видимо нарушена цялост на материята, която да позволява допир с открити части на дланта, пръстите и китката на ръката;

**- работни обувки** – да бъдат обезопасени с подсилена подметка; с височина покриваща глезена на крака с допълнително защитно бомбе.

**6.5.2.** **Работни каски** – да не бъдат с нарушена цялост; да бъдат оборудвани с антифони и визир; да не бъдат с изтекъл срок на годност от датата на производството им, с оглед способността на пластмасовата материя да „старее“.

СПИСЪК НА МИНИМАЛНИТЕ ИЗИСКВАНИЯ ЗА ПОЛЗВАНЕ НА ЛИЧНИ ПРЕДПАЗНИ СРЕДСТВА ПРИ ИЗПЪЛНЕНИЕ НА РАЗЛИЧНИТЕ ВИДОВЕ ГОРСКОСТОПАНСКИТЕ ДЕЙНОСТИ НА ТЕРИТОРИЯТА НА ТП „ДГС ВАРНА“, СЪОТНОСИМИ С ПРЕДМЕТА НА ДЕЙНОСТ

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Части от тялото, които се предпазват** | **Стъпала** | **Крака** | **Торс, ръце, крака** | **Ръце** | **Глава** | **Очи** | **Очи/лице** | **Слух** |
| Принципно подходящи ЛПС: | Предпазни обувки или ботуши 1 | Предпазни панталони 2 | Плътно прилепнали дрехи | Ръкавици | Предпазна каска | Защитни очила | Лицев щит | Антифони 3 |
| **Дейности** |  |  |  |  |  |  |  |  |
| *Сеч, кастрене* *и разкройване*11 |  |  |  |  |  |  |  |  |
| С ръчни инструменти | √ |  | √ | √ 12 | √ |  |  |  |
| Моторен трион | √ 7 | √ | √ | √ 8 | √ |  | √ | √ |
| Механизирано | √ |  | √ |  | √ |  |  | √ |
| *Поваляне* |  |  |  |  |  |  |  |  |
| С ръчни инструменти | √ |  |  | √ |  |  |  |  |
| Механизирано | √ |  | √ | √ |  | √ |  | √ 6 |
| *Цепене* |  |  |  |  |  |  |  |  |
| С ръчни инструменти | √ |  |  | √ |  | √ |  |  |
| Механизирано | √ |  | √ | √ |  | √ |  | √ |
| *Прибиране на материала* |  |  |  |  |  |  |  |  |
| Ръчно | √ |  |  | √ | √ 13 |  |  |  |
| По улей за спускане на трупи | √ |  |  | √ | √ 13 |  |  |  |
| С животинска тяга | √ |  |  | √ | √ 13 |  |  |  |
| Механизирано |  |  |  |  |  |  |  |  |
| -   с горски трактор с лебедка | √ |  | √ | √ 14 | √ |  |  | √ 6 |
| -   със самосвал за горски пътища | √ |  | √ |  | √ |  |  | √ 6 |
| -   с високоповдигач | √ |  | √ | √ 14 | √ |  |  | √ 6 |
| *Подреждане / натоварване* | √ |  | √ | √ | √ |  |  | √ 6 |
| *Рязане на парчета* | √ |  | √ | √ | √ |  | √ | √ 6 |
| 1 С вградени стоманени бомбета за средно или високо натоварване и/или студозащитни. | | | | | | | | |
| 2 Предпазни панталони с подплънки; при горещо време/климат могат да се използват гамаши. Предпазни панталони и гамаши, които са лесно запалими и разтопяеми не бива да се използват при потушаване на пожари. | | | | | | | | |
| 3 Тапите за уши по принцип не са подходящи за горскостопанските дейности поради риск от инфекции. | | | | | | | | |
| 4 При садене на химически обработвани растения и при третиране на растенията с химикали ЛПС се съобразяват и с химическата опасност. | | | | | | | | |
| 5 При засаждане на бодлив разсад или химически обработени растения. | | | | | | | | |
| 6 Когато нивото на шума на работното място надвишава 85 dB(A). | | | | | | | | |
| 7 Предпазни ботуши със защитена предница и бомбе. | | | | | | | | |
| 8 Устойчив на срез материал, закрепен от задната страна на лявата ръка. | | | | | | | | |
| 9 Когато е възможно нараняване от падащи клони. | | | | | | | | |
| 10 При кастрене на височина над 2,5 м. | | | | | | | | |
| 11 Сечта включва напречно срязване и отстраняване на клони. | | | | | | | | |
| 12 При употреба на ръчен трион. | | | | | | | | |
| 13 При изтегляне на материала в близост до нестабилни дървета или клони. | | | | | | | | |
| 14 Само при манипулации с трупи; при работа с лебедка или теглич. | | | | | | | | |
| 15 Добре видими цветове. | | | | | | | | |
| 16 С подбрадник. | | | | | | | | |
| 17 Относно екипировката за катерене по дървета вижте Глава 15 на настоящия кодекс. | | | | | | | | |
| 18 Забранено е използването на бензиномоторни триони за кастрене на стоящи дървета на височина, по-голяма от височината на раменете на работника и при работа в короните на стоящи дървета. | | | | | | | | |
| 19 За предпочитане са каски за катерене; ако такива не са налични, може да се използват предпазни каски с подбрадници. | | | | | | | | |

**Забележка:** Обстоятелствата по **т.6.5** на етапа допускане до участие се **заявяват**, **чрез декларация № 1 – по образец** приложен към конкурсната документация.

**6.6.** Задължително условие на провеждана процедура: Търговец декларирал съгласие за участие в процедурата като подизпълнител за конкретен обект няма право да подава самостоятелна оферта за участие в процедурата за същия обект. В случай че комисията установи такова обстоятелство офертата на съответния участник заявил участие като подизпълнител се отстранява от последващо участие в процедурата за конкретния обект.

**6.7.** В процедурата участниците могат да участват лично, чрез свой представител по търговска регистрация, ако същият е вписан за представител на участника или чрез свой упълномощен представител, като присъствието им е не е задължително.

**6.8**. Участниците в процедурата **нямат право** да подават **повече от една оферта** за **един** обект, както и да правят допълнения или изменения в предадените вече оферти, след изтичане на определения краен срок на подаването им.

**7. ИЗИСКУЕМИ ДОКУМЕНТИ НЕОБХОДИМИ ЗА ДОПУСКАНЕ ДО УЧАСТИЕ НА УЧАСТНИЦИТЕ И ЗАЯВЕНИТЕ ОТ ТЯХ ПОДИЗПЪЛНИТЕЛИ ПРИ ПРОВЕЖДАНЕ НА ПРОЦЕДУРАТА**

Изискуемите документи, по **т. 7.2,** от тези условия се комплектуват от участника съгласно **т. 7.3,** от същите условия, и в своята цялост представляват офертата на участника.

**7.1.** Участниците в процедурата се регистрират, чрез **подаване** на своите оферти, съдържащи изискуемите документи за участие, в деловодството на **ТП „ДГС Варна“, гр. Варна ; ул. ,,Радко Димитриев“ 10,** в работни дни **до 16,00 часа** за времето до последния работен ден, предхождащ деня на провеждане на конкурса, включително.

**7.2.** Изискуемите документи необходими за допускане до участие в процедурата, които следва да се съдържат в офертата, са следните:

**7.2.1.** **Заявление за участие (по образец – приложен към настоящите условия)** – **оригинал**;

**Забележка:** Комисията към датата на провеждане на процедурата служебно проверява по посочените към заявлението данни относно:

* Актуалното състояние на участника и обявените от него подизпълнители, в ТР към Агенцията по вписванията

**7.2.2.** **Декларация образец № 1** **в оригинал** – приложен към настоящата документация), удостоверяваща: Обстоятелствата по чл. 18, ал. 1, т. 3, букви „а-и“ от Наредба за условията и реда за възлагане изпълнението на дейности в горските територии – държавна и общинска собственост, и за ползването на дървесина и недървесни горски продукти; Техническата и кадрова обезпеченост;

**7.2.3.** **Декларация образец № 2** **в оригинал** попълнена и подписана от представляващия обявеният подизпълнител (**по образец** приложен към настоящата документация), удостоверяваща обстоятелствата по чл. 18, ал. 1, т. 3, букви „а-ж“ от Наредба за условията и реда за възлагане изпълнението на дейности в горските територии – държавна и общинска собственост, и за ползването на дървесина и недървесни горски продукти**. ЗАБЕЛЕЖКА: -Декларация № образец 2** се **представя само в случай, че участника е заявил, че ще ползва подизпълнители, и се попълва от подизпълнителя, като посочените изисквания**, които се декларират, се отнасят за управителите на подизпълнителя или за лицата, овластени по реда на Търговския закон да представляват търговеца и се попълва, съгласно чл. 18, ал. 3 и ал. 4 от цитираната наредба.

**7.2.4.Декларация образец № 3** **в оригинал** за изразено **съгласие и доброволно предоставяне за обработване на лични данни съгласно изискванията на ЗЗЛД** подписана от представляващите съответния търговец и членовете на управителните му органи и обявените от него подизпълнители, когато е заявил такива.

**7.2.5. Декларация образец №4 в оригинал** **-** за изпълнение на изискванията поставени от Възложителя на основание чл. 15, ал. 4, т. 6 от Наредбата, а именно: търговеца да няма задържана гаранция във връзка с прекратен, поради виновно неизпълнение договор за възлагане и/или покупко-продажба на дървесина *по процедури проведени по реда на: чл.10, ал.1; чл. 38; чл.39; чл. 46 и чл. 75, от* ***НУРВИДГТДОСПДНГП;***

***Задължителни условия на процедурата:***

*1. Декларация образец №4 се попълва от управителя / представляващия търговеца.*

*2. За участника определен изпълнител за съответния обект предмет на процедурата, заявените в Декларация образец №4 обстоятелствата се проверяват от комисията НА ЕТАПА СКЛЮЧВАНЕ НА ДОГОВОР чрез проверка на информацията и данните съдържащи се в изготвения и подържан от СИДП ДП Шумен Публичен електронен регистър на договорите , като в случай че след проверката в регистъра бъде установено че участникът е декларирал неверни данни, различни от обявеното в регистъра, със същия не се сключва договор, като гаранцията му за участие се задържа, а документацията по процедурата се изпраща на компетентните органи за поизнасяне.*

**7.2.6. „Ценово предложение”**– по образец приложен към документацията (приложение №1)

**7.3. *Задължителни условия на процедурата:*** Когато кандидата участва за **повече от един обект**, той представя в общ запечатан непрозрачен плик документите по т.7.2.1- т.7.2.5 вкл., в един екземпляр , като към документите в този плик представя в отделни, запечатани, непрозрачни пликове с надпис "**ценово предложение от……….** за **обект №……** съответните ценови предложения (7.2.6) за поотделно за всеки обект.

**7.4.** Когато участникът в процедурата е търговец чуждестранно лице, и документите са на писмен език **различен** от българския език, същите се представят в **официално заверен превод.**

**7.5.** Задължително условие на провеждана процедура: Търговец декларирал съгласие за участие в процедурата като подизпълнител за конкретен обект няма право да подава самостоятелна оферта за участие в процедурата за същия обект. В случай че комисията установи такова обстоятелство офертата на съответния участник заявил участие като подизпълнител се отстранява от последващо участие в процедурата за конкретния обект.

**8. РАЗНОСКИ ПО УЧАСТИЕ В ПРОЦЕДУРАТА.**

**8.1**. Всеки участник поема всички разноски по изготвяне на офертата и представянето й.

ТП „ДГС Варна” не заплаща тези разходи, независимо от изхода на процедурата.

**8.2**. Представените оферти, ведно с документите към тях **не се връщат** на участниците.

**9. ОТКРИВАНЕ НА процедурата**

**9.1.** **Датата** за провеждане на откритият конкурс за възлагане на дейности в ДГТ е на **02.04.2025 г. от 11:00 часа** в административната сграда на **ТП „ДГС Варна“, гр. Варна; ул. „Генерал Радко Димитриев“ №10.**

**9.2.** Възложителят назначава комисия за провеждане на конкурса, като определя нейния състав и резервни членове.

**9.3.** Представляващия, даден кандидат подал оферта за участие, има право да присъства лично или чрез упълномощен представител при работата на комисията след представяне на документ за самоличност и пълномощно от представлявания. За обстоятелството относно присъствието на представители на участниците при провеждане на открития конкурс, комисията определена от възложителя изготвя присъствен лист по образец в който се посочват имената на присъстващите, качеството им, като същите се подписват

**10. ОТВАРЯНЕ, ОЦЕНЯВАНЕ И КЛАСИРАНЕ НА ПРЕДЛОЖЕНИЯТА.**

**10.1.** Комисията започва работа след получаване на списъка с участниците и представените оферти.

**10.2.** Процедурата по възлагане на дейности в ДГТ ще се проведе при условията и реда посочени в чл.15-чл.23 от Наредбата, на два етапа, като офертите се разглеждат по реда на тяхното постъпване.

Първи етап – Отваряне на офертите, разглеждане на представените документи и допускане/отстраняване за/от участие;

Втори етап – оценка и класиране на окончателните оферти.

**Първи етап:**

Заседанието на комисията е открито. При съмнение в достоверността на някои от документите, комисията може да изиска потвърждаването им по определен от нея ред до приключването на първия етап.

Комисията отстранява от конкурса участник:

*1.* който не е представил някой от изискуемите документи по чл. 18 от Наредбата;

*2.* за когото се установи невярно деклариране на обстоятелство по чл. 18, ал. 1, т. 3 от Наредбата;

*3.* който е представил оферта, която е непълна или не отговаря на предварително обявените условия на възложителя.

**Не се отваря** пликът с надпис „**Ценово предложение**“ на участник, който е **отстранен** от по-нататъшно участие в открития конкурс. Председателят съобщава на присъстващите участници, кои от тях се допускат до следващият етап на открития конкурс, кои се отстраняват и причините за отстраняването от участие в процедурата.

**Втори етап:**

Комисията отваря пликовете с надпис **„Ценово предложение”** на всички допуснати участници.

Предложения подадени в плика с надпис „**Ценово предложение**”, които не отговарят на предварително обявените от възложителя критерии и /или са с предложена цена над максимално обявения от възложителя финансов ресурс за даден обект, се отстраняват и не участват, в класирането.

В случай, че даден участник е направил ценово предложение с 20 или повече на сто по-благоприятно от средната стойност на направените предложения от всички участници, същият следва да представи на комисията в срок два работни дни от получаването на искането за това подробна писмена обосновка за образуването й. Комисията разглежда представената обосновка при условията на чл.22, ал.10 и ал.11 от НУРВДГТДОСПДНГП . Когато участникът не представи в срок писмената обосновка или комисията прецени, че посочените обстоятелства не са обективни, същият се отстранява от последващо участие.

Комисията оценява предложенията на участниците съгласно критериите, посочени в документацията за участие в открития конкурс и определя класирания на първо и на второ място.

На първо място се класира участникът, предложил **най-ниска обща цена** за съответния обект. В случай, че за обекта са подадени две или повече оферти с еднаква най-ниска обща цена, спечелилият и следващите по ред в класацията се определят от комисията съобразно времето за подаване на офертите. Работата на комисията се отразява в протокол. В тридневен срок от приключване на процедурата, комисията представя на Директора на ТП „ДГС Варна“ протокол, в който са отразени резултатите от проведения конкурс и класирането на участниците за съответния обект.

**11. КРИТЕРИЙ ЗА ОЦЕНКА.**

Комисията оценява постъпилите предложения за всеки обособен обект, при следния критерий:

**11.1.** Предложена **най-ниска крайна цена общо** за обекта в **български лева, без включен данък върху добавената стойност (ДДС)**, не надвишаваща обявената обща начална цена в български лева без ДДС, посочена за всеки конкретно обособен обект предмет на настоящият открит конкурс, до която Възложителят може да заплати.

**11.2.** Ценовите предложения се представят **единствено и само** по образеца предложен в конкурсната документация. Други варианти на ценовото предложение различни от образеца **не се допускат** и при прилагането им същите **няма да бъдат разглеждани и класирани.**

***ЗАБЕЛЕЖКА: Не посочването на „предлагана единична цена в български лева без ДДС“ и „Обща цена в български лева без ДДС“ в т.1 от „Ценово предложение“ е основание за отстраняване на УЧАСТНИЦИТЕ.***

**11.3.** Оценката на офертите (предложенията на участниците), ще се извършва по **най-ниската предложена крайна цена** общо за съответния обект в лв., **без ДДС** и ще се класират по **възходящ ред.**

**12. ПРИКЛЮЧВАНЕ НА ОТКРИТИЯ КОНКУРС.**

**12.1.** Откритият конкурс завършва със заповед на възложителя – ТП „ДГС Варна“ за **определяне на изпълнител** или за **прекратяван**е на процедурата.

**12.2.** В тридневен срок от получаване на протокола на комисията, възложителят го утвърждава, издава заповед за класиране на участниците и обявява определения за изпълнител или за прекратяване на процедурата, като същата се съобщава на заинтересуваните лица по реда на чл. 61 от АПК. Заповедта се публикува на интернет страницата на СИДП ДП – гр. Шумен.

**12.3.** Възложителят прекратява открития конкурс с мотивирана заповед, когато:

*1.* не е подадена нито една оферта;

*2.* офертите, подадени от участниците, не отговарят на изискванията и условията на възложителя;

*3.* първият и вторият класиран участник откажат да сключат договор;

*4.* отпадне необходимостта от провеждане на конкурса в резултат на съществена промяна в обстоятелствата, както и при невъзможност да се осигури финансиране за изпълнението на дейностите по причини, които възложителят не е могъл да предвиди;

*5.* са установени нарушения при откриването и провеждането, които не могат да бъдат отстранени, без това да промени условията, при които е обявен конкурсът;

*6.* определеният за спечелил конкурса не представи някои от документите по декларираните обстоятелства по чл. 18, ал. 1, т. 3 с изключение на тези по буква „г";

*7.* определеният за спечелил конкурса не представи гаранция за изпълнение по договора.

**12.4.** Заповедите, подлежат на обжалване по реда на АПК.

**12.5.** За всеки обект поотделно, възложителят издава отделна заповед за класиране.

**12.6.** Възложителят може да включи в заповедите за класиране на участниците в процедурата, разпореждане за предварителното изпълнение на възложената дейност при условията и реда на чл. 60 от АПК.

**12.7.** В 5-дневен срок от влизането в сила на заповедта за обявяването на класирането и определянето на изпълнител, или в същия срок от **съобщаване** й, когато е допуснато **предварително изпълнение**, определеният за изпълнител участник следва да представи на възложителя всички необходими документи, доказващи обстоятелствата за техническа и кадрова обезпеченост, които е декларирал, а именно:

**12.7.1.** Заверено от участника извлечение от балансовите сметки или счетоводните книги за ДМА, или платежен документ – фактура, или договор за лизинг, относно притежаваната от участника **собствено или закупено на лизинг работно оборудване**, съгласно **т.6.3.1** от настоящите условия, осигуряваща извършване на дейността, с приложени доказателства за работна годност **както следва:**

**За техниката за транспорт:**

- заверено копие от талон за регистрация по ЗДП

- заверено копие от документ за техническа годност

- заверено копие от документ доказващ оборудването на съответната техника с GPS система за проследяване;

- валиден собствен /на участника/ лиценз за превоз на товари за представените МПС-та, които следва към датата посочена като крайна за депозиране на предложения да са вписани в списъка на съответния собствен лиценз за превоз на товари.

**За специализирана техника за рампиране и товарене:**

**Задължително изискване:** Техниката следва да е регистрирана по реда на ЗРКЗГТ, а единиците специализирана техника за товарене следва да е преминала и годишен технически преглед пред Областна дирекция „Земеделие“, съгласно Наредба № 20 от 27.05.2003г. за извършване на технически прегледи за проверка на техническата изправност на земеделската и горската техника и машините за земни работи.

**12.7.2.** Заверено копие от справка за декларирани данни по чл. 62, ал. 3 от КТ, издадена от ТД НАП за действащите трудови договори на **служителите** и **работниците** на участника. Справката следва да съдържа дата на издаване не по-рано от **десет (10) календарни дни**, считано от датата определена, като краен срок за подаване на заявленията за участие, като към нея се прилагат и следните документи:

- **за заявената техника за транспортиране** – **най- малко едно лице**, назначено на трудов договор и притежаващо съответната правоспособност за управление на заявената **техника за транспортиране**;

**12.7.3.** Документ за внесена гаранция за изпълнение на договора в съответствие с чл. 9а, ал.8 от от Наредбата или декларация за трансформиране на внесената гаранция за участие в гаранция за изпълнение на договора.

**12.7.4.** Свидетелство за съдимост на физическото лице или на лицата, които представляват съответния участник съгласно Търговския закон или законодателството на държава - членка на Европейския съюз, или на друга държава - страна по Споразумението за Европейското икономическо пространство, където участникът е регистриран. **Представя се и за подизпълнителя/ите, ако ползва такива;**

**12.7.5.** Удостоверение от органите на Националната агенция за приходите (НАП), че няма парични задължения към държавата, установени с влязъл в сила акт на компетентен държавен орган. Удостоверението следва да е с дата не по-рано от (1) един месец, считано от датата определена за сключване на договора**;**

**12.7.6.** Документ от „Североизточно държавно предприятие“ ДП – Шумен, удостоверяващ, че участникът няма непогасени задължения към „Североизточно държавно предприятие“ ДП Шумен установени с влязъл в сила акт на компетентен държавен орган - **обстоятелството се установява служебно от СИДП ДП към датата на сключване на договора.**

**12.7.7.**Комисията проверява по служебен ред в **нарочно изготвен и поддържан от СИДП ДП Шумен публичен електронен регистър на договорите**, декларираните в **Декларация Образец №4** от кандидата обстоятелства че търговеца, в рамките на едногодишен период, считано от датата, обявена като крайна дата за прием на документи за участие в процедурата, **НЯМА** задържана гаранция за изпълнение във връзка с прекратен поради виновно неизпълнение от страна на търговеца на договор с **ТП ДГС/ДЛС/ЦУ на СИДП ДП-Шумен** , сключен по процедури проведени по реда на: чл.10, ал.1; чл. 38; чл.39; чл. 46 и чл. 75, от **НУРВИДГТДОСПДНГП;**

**12.8.** В 3-дневен срок от изтичането на срока по т. 12.7. от настоящите условия комисията, определена от възложителя, проверява редовността и съответствието на представените документи, за което се изготвя протокол.

**12.9.** Договор по ал. 1 не се сключва с участник, определен за изпълнител, който:

*1.* в установения срок не представи документите по т. 12.7. от настоящите условия, или представените документи не отговарят на условията за провеждане на процедурата;

*2.* има парични задължения към държавата, установени с влязъл в сила акт на компетентен държавен орган;

*3.* За когото служебно се установи, че има парични задължения към „Североизточно държавно предприятие“ ДП гр. Шумен, (ЦУ и неговите ТП ДГС/ДЛС) установени с влязъл в сила акт на компетентен държавен орган.

4.. За когото служебно се установи, че има парични задължения ТП ДГС Варна“, установени с влязъл в сила акт на компетентен държавен орган.

*5.* за когото служебно се установи, че в рамките на едногодишния срок от датата обявена като крайна за приемане на документи за участие в процедурата за обекта, има задържана гаранция за изпълнение по договор сключен с ТП ДГС/ДЛС/ЦУ на СИДП ДП-Шумен , по процедури проведени по реда на: чл.10, ал.1; чл. 38; чл.39; чл. 46 и чл. 75, от НУРВИДГТДОСПДНГП, които е прекратен поради виновно неизпълнение на същия от страна на търговеца

**12.10.** Когато за класирания на първо място и определен за изпълнител участник се установят обстоятелствата по т. 12.9.1-4 от настоящите условия, възложителят издава заповед, с която определя за изпълнител класирания на второ място. По отношение на определения класиран се прилагат последователно разпоредбите на чл. 23, ал. 6 и чл. 35, ал. 5 и ал. 8 от Наредбата.

**13. СКЛЮЧВАНЕ НА ДОГОВОР.**

**13.1.** Договорът се сключва в 14-дневен срок от влизането в сила на заповедта за определяне на изпълнител, или в същия срок от **съобщаване** на същата, когато е допуснато **предварително изпълнение**.

**13.2.** Документите по предходната т. 12.7, следва да са валидни към датата на подписване на договора по т. 13.1 и се представят в оригинал или заверено от участника копие. При представяне на заверено копие участникът представя и оригинала за сравнение.

**13.3.** При отказ на участника, определен за изпълнител, да сключи договор в срока по т. 13.1 или в случай, че при подписване на договора, същият не представи документите по т. 12.7, за изпълнител се определя класираният на второ място участник, който следва да се яви да сключи договор за изпълнение на цена **предложена от него, но не по-висока** от тази определена от възложителя, при спазване на разпоредбите на т. 12.7 от настоящите условия.

**14. НАЧИН НА ПЛАЩАНЕ**

**14.1.** Заплащането се извършва на база действително транспортирана дървесина по количества, отразено в протоколи, с приложени превозни билети към тях, съгласно договорената цена за единица обем в български лева без вкл. ДДС, отразена в Приложение № 1- неразделна част от договора за възлагане.

**14.2.** При разлики между посочените в документациите за всеки обект и действително транспортираните количества, съгласно протоколи с приложени превозни билети към тях, заплащането се извършва на база действително натоварени и транспортирани количества по договорената цена за единица обем дървесина, определена по реда на **т. 2.1.** от приложения договор.

**14.3**. Цените за единица обем дървесина са посочени в приложение № 1 към договора.

**14.4**. Заплащането се извършва в рамките на **10 (десет) работни дни**, **след изготвяне** на предавателно-приемателни протоколи и **издаване** на фактура от страна на ИЗПЪЛНИТЕЛЯ.

**15. ДОПЪЛНИТЕЛНА ИНФОРМАЦИЯ.**

Участниците в процедурата могат да получат писмено допълнителна информация по документацията на ТП „ДГС Варна”, гр. Варна, ПК 9000, ул. „Генерал Радко Димитриев“ № 10, юрисконсулт Мария Илчева, тел. 0886843063.